laion/Wikipedia-Exotic huggingface dataset:
בארוזאורוס

בארוזאורוס (שם מדעי: Barosaurus שפירושו "לטאה כבדה") הוא סוג של דינוזאור זאורופוד במשפחת דיפלודוקיים. הבארוזאורוס היה זאורופוד ענק אוכל צמחים, וחי בסוף תור היורה. הוא היה דינוזאור ארוך יחסית, כ-27 מטרים (89 רגל) אורכו, וכבד יחסית לדיפלודוקוס - משקלו היה כ-30 טון. צווארו היה בעל 15 חוליות אך ארוך מזה של הדיפלודוקוס, כנראה שבאורך 17 מטרים, וזנבו היה קצר יותר. עם זאת, מאובן BYU 9024 שכולל חוליה ענקית בודדת אותה מייחסים ד"ר מאט ודל וד"ר מייק טיילור לבארוזאורוס, מרמז שגודלו המרבי של הבארוזאורוס היה גדול יותר באופן משמעותי: אורך של 45–48 מטרים (148–157 רגל) ומשקל של כ-60–66 טונות. אם הערכות אלו נכונות הבארוזאורוס היה אחד הדינוזאורים הגדולים ביותר שחיו אי-פעם והארוך שבהם. עם זאת, מגלה המאובן (בריאן קרטיס) מייחס את החולייה הענקית דווקא לסופרזאורוס, מפרט שאורכו 39–42 מטרים (128–138 רגל). הגולגולת שלו מעולם לא נמצאה, אך כנראה הייתה דומה לזו של הדיפלודוקוס ובעלת שיניים רבות דמויי עפרונות, שבאמצעותן תלש עלים וצמחייה. הלעיסה והעיכול התבצעו בקיבה (לדיפלודוקוס לא היו לחיים שלעסו את המזון) וכן באמצעות גסטרוליתים - אבנים שבלע וטחנו את המזון בתוך קיבתו. הבארוזאורוס חי בתקופת היורה המאוחרת באמריקה הצפונית אך ייתכן שגם באפריקה: מאובנים שנמצאו בטנזניה סווגו כשרידים של בארוזאורוס אם כי ב-2006 סווגו מחדש כסוג טקסונומי נפרד. את הבארוזאורוס גילה, תיאר והגדיר עותניאל צ'ארלס מארש, מחשובי הפלאונטולוגים של סוף המאה ה-19. דינוזאור זה הופיע בסדרה הדינוזאורים! ובמשחק המחשב פארק היורה 3: בניית פארק. סטיב פארקר, The Complete Book of Dinosaurs, 2004, עמ' 222 (באנגלית) מדיה וקבצים בנושא בארוזאורוס בוויקישיתוף בארוזאורוס, באתר האנציקלופדיה של החיים (באנגלית) בארוזאורוס, באתר GBIF (באנגלית) Barosaurus במדריך הדינוזאורים The Dino Directory של המוזיאון להיסטוריה של הטבע (לונדון) איור שלד של בארוזאורוס מאת סקוט הארטמן סטיב פארקר, The Complete Book of Dinosaurs,‏ 2004. How horrifying was the neck of Barosaurus?, Sauropod Vertebra Picture of the Week, ‏2016-09-16 ד"ר מייק טיילור, Part 2b: The Size of the BYU 9024 Animal באתר SVPOW Remes, Kristian (2006). "Revision of the sauropod genus Tornieria africana (Fraas) and its relevance for sauropod paleobiogeography". Journal of Vertebrate Paleontology. 26 (3): 651–669. doi:10.1671/0272-4634(2006)26[651:ROTTSD]2.0.CO;2.
FN FNC

FN FNC הוא רובה סער בלגי שפותח בשיתוף פעולה בין החברות FN Herstal ו-PT Pindad. הרובה תוכנן בשנת 1976 ונכנס לשימוש בשנת 1979, והיה המחליף של הרובה FN CAL. הרובה הוא בעל כת מתקפלת, ללא רתע גבוה וניתן לפירוק בקלות. הרובה זכה להצלחה במסגרת שירותו בכמה צבאות קטנים, ונשאר בשירות עד היום. carabine - מיועדת ללוחמה בשטח בנוי. Normal - מיועדת ללוחמה בשטח פתוח. בלגיה בלגיה ונצואלה ונצואלה טונגה טונגה שוודיה שוודיה סרי לנקה סרי לנקה ניגריה ניגריה מלזיה מלזיה אינדונזיה אינדונזיה הרפובליקה הדמוקרטית של קונגו הרפובליקה הדמוקרטית של קונגו חיילים בלגיים מתאמנים בשטח בנוי עם הרובה לוחמים שוודיים מתאמנים בשטח פתוח עם הרובה חיילים בלגיים במצעד עם הרובה חיילים אמריקאים מתאמנים עם חיילים בלגיים כשהם נושאים את הרובה FNC SIG 550 FN SCAR FN Five-SeveN מדיה וקבצים בנושא FN FNC בוויקישיתוף הדף של הרובה באתר World Guns (באנגלית) נתוני הרובה בקצרה (בעברית) הדגמת ביצועים של הרובה בסרטון, סרטון באתר יוטיוב
נירית אנדרמן

נירית אנדרמן (נולדה ב-1 בינואר 1970[דרוש מקור]) היא עיתונאית ישראלית. אנדרמן נולדה וגדלה ברמת גן, למדה בבית הספר היסודי מורדי הגיטאות ובבית הספר התיכון בליך רמת גן. בוגרת תואר ראשון בפילוסופיה ותקשורת באוניברסיטה העברית בירושלים (1995-1992), ובוגרת לימודי עריכה לשונית באוניברסיטת תל אביב (2004-2003) ולימודי אנימציה בבית הספר חשיפה (2005-2004). אנדרמן החלה את הקריירה העיתונאית ברדיו ובטלוויזיה, כמפיקת תוכנית אקטואליה יומית ברדיו של הרשות השנייה (1996-1995) ואחר-כך עבדה בתפקידי הפקה שונים בטלוויזיה ורדיו. ב-1998 החלה לעבוד כעורכת בדסק החדשות של "הארץ" וכעבור שנתיים מונתה לעורכת במוסף "קפטן אינטרנט" של "הארץ". בשנת 2002 הצטרפה לצוות העורכים של מוסף התרבות היומי "גלריה" בעיתון. מאז שנת 2006 ועד היום אנדרמן משמשת ככתבת לענייני קולנוע של העיתון "הארץ". בנוסף היא כותבת גם על קומיקס ואנימציה. בין היתר ערכה את מוסף הקומיקס של סוכות 2011 שהוקדש למחאה החברתית. מתגוררת בתל אביב עם בת זוגה, מיה בנגל. השתיים מגדלות ביחד את בתן ובנן. נירית אנדרמן, ברשת החברתית אינסטגרם נירית אנדרמן, במסד הנתונים הקולנועיים IMDb (באנגלית) מאמרי נירית אנדרמן, באתר "הארץ" מוסף קומיקס בעיתון הארץ, סוכות 2011
יו הולנד

יו הולנד (באנגלית: Hugh Holland; ‏ 1569 – 1633) היה משורר ונוסע בריטי. נולד בצפון ויילס ולמד בבית הספר ווסטמינסטר בלונדון ובטריניטי קולג' בקיימברידג'. עם סיום תואר שני בלימודים קלאסיים ב-1597 המיר דתו לנצרות קתולית ונסע לרומא, שם דיבר בגנות אליזבת הראשונה, מלכת אנגליה. לאחר מכן המשיך לארץ ישראל וביקר בירושלים, שם היה לאביר כנסיית הקבר. מארץ ישראל המשיך לקונסטנטינופול, שם ננזף על ידי שגריר בריטניה על דבריו בגנות המלכה. כאשר שב לאנגליה המשיך ללמוד באוקספורד ולאחר מכן המשיך ללונדון, שם היה חבר בקבוצת אינטלקטואלים (Mermaid Tavern) שכללה את בן ג'ונסון, ג'ון דאן וכותבים נוספים בהם אולי גם ויליאם שייקספיר. הולנד כתב שירה, הקובץ הידוע ביותר של שיריו הוא Cypress Garland משנת 1625 והתקבל אצל המלך ג'יימס הראשון. סונטה שלו בשבח שיקספיר (שכותרתה: "Upon the lines and life of the famous scenick poet, master William Shakespeare", על שורותיו וחייו של המשורר המפורסם, מאסטר ויליאם שייקספיר), נדפסה בראש מהדורת הפוליו הראשונה. נקבר במנזר וסטמינסטר ב-28 ביולי 1633. Pancharis: the first Booke. Containing the Preparation of the Love between Owen Tudyr and the Queene, long since intended to her Maiden Majestie and now dedicated to the Invincible James, (1603). A Cypres Garland. מוקדש למלך ג'יימס, (1625). הערות שירה (Commendatory verses) לספרו של Giles Farnaby, ‏ Canzonets ‏(1598) הערות שירה לספרו של בן ג'ונסון Sejanus‏ (1605) הערות שירה לספרו של אדמונד בולטון Elements of Armory ‏(1610) הערות שירה לספרו של Thomas Coryate, ‏ The Odcombian Banquet ‏(1611) רשומה בין בוגרי קיימברידג' ערך במילון הביוגרפיות הלאומי ויליאם שייקספיר וחבריו
ויקטור סטניסלבסקי

ויקטור סטניסלַבסקי (נולד בנובמבר 1982 באוקראינה) הוא פסנתרן ישראלי. סטניסלבסקי נולד בנובמבר 1982 באוקראינה הסובייטית. עם עלייתו לישראל עם משפחתו ב-1990 החל את לימודיו בפסנתר אצל ריאטה לסוכין בחיפה. בגיל 10 כבר זכה בפרס ראשון בתחרות כישרונות צעירים בחיפה ומאז זכה בלמעלה מ-13 פרסים ראשונים בהם בתחרות הבינלאומית לפסנתר באנדורה ב-2009, התחרות הבינלאומית "פוצולי" באיטליה ב-2007 ובאותה שנה גם בתחרות הבינלאומית לפסנתר של סין. ב-2006 זכה בפרס הראשון בתחרות ע"ש ויארדו בניו יורק וב"תחרויות האביב" בישראל, במסגרתן זכה בפרס שר התרבות. על אף גילו הצעיר, נתן סטניסלבסקי כיתות אמן במוסדות מוזיקה חשובים כגון הקונסרבטוריון למוזיקה של שאנגחאי והאוניברסיטה של קלגרי. הוא זכה במלגות הצטיינות של קרן התרבות אמריקה-ישראל משנת 2002 ברציפות ושירת שירות מלא בצה"ל במעמד "מוזיקאי מצטיין". סיים בהצטיינות יתרה את לימודי התואר הראשון והשני בבית הספר למוזיקה ע"ש בוכמן-מהטה באוניברסיטת תל אביב, במהלכם למד עם דניאל גורטלר ועם פרופ' אריה ורדי. במהלך לימודיו קיבל פרסים ראשונים בתחרויות בית הספר. הוא מכהן בסגל ההוראה של מוסד זה. הופיע במדינות רבות באירופה, באמריקה הצפונית והדרומית וכן גם במזרח הרחוק. קצר הצלחה בפסטיבלים בינלאומיים חשובים, בהם פסטיבל "רבינייה" (שיקגו), פסטיבל הפסנתר של שאנגחאי, הפסטיבל הלאומי של בייג'ינג, "פסטיבל ישראל" בירושלים ופסטיבל "קלאסי בים האדום" באילת. הופיע במספר אולמות מהיוקרתיים בעולם, בהם "המרכז הלאומי לאומנויות הבמה" ו"אולם הקונצרטים של העיר האסורה" בבייג'ינג, כנסיית סן מרטין שבכיכר טרפלגר בלונדון וארמון "צריצינו" המלכותי במוסקבה. כמו כן הופיע במרכז האמנויות של סיאול, בהיכל התרבות של שיקגו וב"מרכז רוזה" בקלגרי והקליט לתחנות רדיו רבות לרוחב ארצות הברית ול"קול המוסיקה" בישראל. ויקטור סטניסלבסקי הופיע כסולן עם תזמורות מהשורה הראשונה בישראל, לרבות התזמורת הפילהרמונית הישראלית. בחו"ל הוא הופיע עם תזמורות כגון התזמורת הלאומית של סין, התזמורת הסימפונית של הבלט הסיני הלאומי, התזמורת הפילהרמונית של רומניה, והתזמורת הסימפונית של מילאנו. נכון לאוקטובר 2012 מתוכננות לסטניסלבסקי הופעות בחו"ל הכוללות סדרות של אולם הקונצרטחבאו באמסטרדם ושל אוניברסיטת ייל, בנוסף להופעות בכל רחבי ישראל. אתר האינטרנט הרשמי של ויקטור סטניסלבסקי (באנגלית) סרטונים בערוץ של ויקטור סטניסלבסקי, באתר יוטיוב ויקטור סטניסלבסקי באתר "הבמה" ויקטור סטניסלבסקי באתר קרן התרבות אמריקה ישראל (באנגלית) ויקטור סטניסלבסקי באתר Classical Artists Worldwide (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
גנץ

האם התכוונתם ל... אישים אריה גנץ – ספורטאי עבר פאראלימפי ישראלי ארפאד גנץ (Göncz;‏ 1922–2015) – היה נשיא הונגריה וכן סופר, מתרגם ואגרונום בני גנץ (יליד 1959) – פוליטיקאי ישראלי שכיהן כראש ממשלת ישראל החלופי, יושב ראש הכנסת, שר הביטחון, וכן רמטכ"ל לשעבר ברונו גנץ (Ganz;‏ 1941–2019) – היה שחקן תיאטרון וקולנוע שווייצרי בינלאומי חיים גנץ (יליד 1957) – רב ישראלי ישראל גנץ (יליד 1978) – ראש המועצה האזורית מטה בנימין, בנו של חיים גנץ משה גנץ (יליד 1941) – רב ישראלי פרידריך פון גנץ (Gentz;‏ 1764–1832) – היה סופר, עיתונאי והוגה דעות גרמני מקומות גנץ (עיר) (Gönc) – עיר קטנה בהונגריה גנס (פירושונים) גנז (פירושונים) גאנז (פירושונים)
Medal of Honor: Warfighter

Medal of Honor: Warfighter הוא כותר יריות בגוף ראשון אשר פותח על ידי Danger Close והופץ על ידי Electronic Arts. המשחק הוא השני בסדרה אשר עוקב אחרי חיילים בלוחמה מודרנית. המשחק הקודם בסדרה עקב אחרי לוחמי מרינס במלחמת אפגניסטן. המשחק עוקב אחרי מספר יחידות סביב העולם במלחמה נגד הטרור. המשחק מתרחש בין השאר במדינות סומליה, הפיליפינים ועוד. המשחק משתמש במנוע הגרפי של Battlefield 3 אשר זכה להצלחה בגלל הגרפיקה הטובה שלו - Frostbite 2. למשחק יש מצב מרובה משתתפים (multiplayer) אשר ניתן לשחק בו עם 12 יחידות אמיתיות בהם: S.A.S, כוח אלפא, כוח דלתא ועוד. עלילת המשחק מתרחשת אחרי המשחק הקודם בסדרה. הוא נפתח במבצע בפקיסטן בו משתתפים שלושה חיילים מהמשחק הקודם- פריצ'ר (Preacher),וודו (Voodoo) ומאד'ר (Mother). בסוף המבצע הנמל בו הם היו מתפוצץ ופריצ'ר נפצע. העלילה מתרחשת כאשר פריצ'ר בחופשת מחלה ויש לו בעיות בנישואיו ובקונפליקט אם לחזור ללחימה עם חבריו או שלא. בין השאר ישנם פלשבקים של מבצעים שלו ושל סטאמפ (Stump) בפקיסטן, הפיליפינים, בוסניה, סומליה ועוד. מלבד פריצ'ר, וודו ומאד'ר, חוזרים גם דאסטי (Dusty) ועוד מספר חיילים מהמשחק הקודם. בדומה למשחק Battlefield 3 ניתן להיכנס למצב מרובה משתתפים (מולטיפלייר) דרך הבאטלוג (Battle log). וניתן להיכנס גם ללא הבאטלוג. השחקן יכול לבנות קבוצה הנקראת פלאטון (Platoon) או להיכנס לפלאטון קיים. הפלאטון הוא קבוצה של עד 100 שחקנים. כל שחקן יכול להזמין שחקן אחר ולשחק איתו ביחד. במשחק ישנה אופציה הנקרא "FireTeam" שזוהי קבוצה של שני שחקנים שיש להם שיחה אוטומטית. שני השחקנים האלה מקבלים מידע על מיקומו הנוכחי של השני ברחבי המפה. אם לשחקן נגמרת התחמושת או שהוא נפצע הוא יכול ללכת לשותפו ומשם הוא מקבל חיים ותחמושת. על שיתוף פעולה בין השניים השחקן מקבל נקודות. Spec Ops - כלי הנשק שלו הם רובי סער ובהפעלת היכולות המיוחדת הוא מקבל ראייה דרך קירות למשך כמה שניות. Pointman - כלי הנשק שלו הם רובי סער והוא מקבל מחסנית מיוחדת של כדורים חזקים יותר מהרגילים. Heavy Gunner - כלי הנשק שלו הם מכונות ירי ויש לו דורגלים אשר עוזרים בייצוב בירי. Demolition - יש לו מספר כלי נשק כמו קרבין ורובי ציד ויש לו שריון מיוחד שמגן על גופו. Assaulter - כלי הנשק שלו הם רובי סער והוא מקבל מטול רימונים. Sniper - כלי הנשק שלו הם רובי צלפים ויש לו דורגלים. SASR האוסטרלי JTF2 הקנדי KSK הגרמני FSK הנורווגי GROM הפולני ספצנאז הרוסי UDT/SEALs הקוריאני SOG השוודי SAS הבריטי אריות הים האמריקאים כוח דלתא האמריקאים OGA האמריקאים מדיה וקבצים בנושא Medal of Honor: Warfighter בוויקישיתוף ביקורת המשחק: Medal of Honor: Warfighter, אתר משחקים ויגיימס, (בעברית) Medal of Honor: Warfighter, באתר PCGamingWiki (באנגלית) Medal of Honor: Warfighter, במסד הנתונים הקולנועיים IMDb (באנגלית)
Inter+

Inter+ הוא ערוץ לוויין המשדר במדינות רבות בעולם אשר התחיל את שידוריו ב-13 בינואר 2003. ערוץ Inter+ התחיל לשדר ב-13 בינואר 2003. הערוץ התחיל לשדר את התכנים הנצפים ביותר באוקראינה במדינות רבות בעולם אשר כוללות גם את ישראל וגם שידר את מהדורות "פודרובנוסטי" שהם היו מהדורות החדשות של ערוץ Inter. כיום הערוץ ניתן לצפייה גם באוקראינה. הערוץ משדר באיכות גבוהה דרך 5 לוויינים אשר מכסים את אירופה, אפריקה, המזרח התיכון (כולל גם את ישראל), מרכז אסיה, אמריקה הצפונית והדרומית, אוסטרליה וניו זילנד. הערוץ סיכם על שידוריו עם חברות כבלים ולוויין במדינות כגון רוסיה, בלארוס, קזחסטן, מולדובה, ארמניה, בולגריה, לטביה, ליטא, אסטוניה, גרמניה, צ'כיה, סלובקיה, קנדה, ארצות הברית, ישראל, אוסטרליה וניו זילנד. מספר הצופים בערוץ הוא כ-26 מיליון צופים בעולם כולו. בכל יום, הערוץ משדר 6 מהדורות חדשות "פודרובנוסטי".
ריץ' כהן

ריץ' (ריצ'רד) כהן (Rich Cohen; נולד ב-30 ביולי 1968) הוא סופר, עיתונאי, ותסריטאי יהודי אמריקאי, מחברם של כמה רבי מכר בנושאים יהודיים. ריץ' כהן נולד בלייק פורסט, אילינוי, למשפחה יהודית אמידה של משפטנים עורכי דין וממציאים. אביו, הֶרבּ כהן, הוא מגשר ומומחה בניהול משא ומתן, ובביתם התארחו מפורסמים רבים מתחום המשפט והתקשורת. הוא גדל בשיקגו, בפרבר גלנקו שבחוף הצפוני של האגם. כהן למד לתואר ראשון בספרות אנגלית, באוניברסיטת טוליין בשנת 1990. את דרכו בעריכה החל ב"ניו יורק אובזרוור" וב"רולינג סטון". ספרו הראשון, "יהודים קשוחים", 1998, עוסק בגנגסטרים היהודים הידועים של המאפיה, בברוקלין של תקופת היובש. הספר תורגם ללשונות רבות, בהן עברית. ספרו השני "The Avengers‏", 2000, הוא סיפורה המיתולוגי והמסתורי של חבורת הנוקמים היהודים. בספר הוא עוקב אחר קבוצה של פרטיזנים שלחמו נגד הנאצים ביערות שסביב לווילנה, ליטא, ובסיומה של המלחמה, חשבה לבצע פעולות נקם ענקיות נגד הגרמנים. הספר זכה לשבחים רבים ולמחמאות וקיבל כמה פרסי ספרות. בתמונת העטיפה של הספר האנגלי מופיע הצילום הידוע של שלושת מנהיגי הפרטיזנים והנוקמים אבא קובנר, ויטקה קובנר ורוז'קה קורצ'אק, בכניסתם לגטו ווילנה החרב לאחר השחרור. ריץ' כהן מתגורר ברידג'פילד, קונטיקט. הוא ביקר בישראל כמה פעמים ומקיים קשר רצוף עם קרובי משפחתו. פרק זה לוקה בחסר. אנא תרמו לוויקיפדיה והשלימו אותו. 1998: יהודים קשוחים, תרגמה מאנגלית: עפרה אביגד, הוצאת מודן, 1998 2000: "The Avengers: A Jewish War Story" 2002: "Lake Effect" 2004: "Machers and Rockers: Chess Records and the Business of Rock & Roll" 2006: "Sweet and Low: A Family Story" 2009: "Israel Is Real: An Obsessive Quest to Understand the Jewish Nation and Its History" 2012: "The Fish That Ate The Whale: The Life and Times of America's Banana King" 2012: "Alex and the Amazing Time Machine" 2013: "Monsters: The 1985 Chicago Bears and the Wild Heart of Football" 2016: "The Sun & The Moon & The Rolling Stones" 2017: "The Chicago Cubs: Story of a Curse" 2019: "The Last Pirate of New York: A Ghost Ship, a Killer, and the Birth of a Gangster Nation" 2021: "Pee Wees: Confessions of a Hockey Parent" 2010: "When I Stop Talking, You'll Know I'm Dead by" כתב עם ג'רי ויינטראוב 2017: "Unstoppable: My Life So Far" כתב עם מריה שראפובה ריץ' כהן, דף שער בספרייה הלאומית ריץ' כהן, ברשת החברתית Goodreads
מנהלת ידע

מִנְהֶלֶת ידע היא קבוצה של עובדים בתוך הארגון, אשר אחראים על התכנים המשמשים את גופי שירות הלקוחות, המכירות או התמיכה הטכנית בארגון. אנשי המִנהלה אחראים על איסוף התכנים ועל הצגתם באופן ברור, מזמין ונוח לעובדים בגופי השירות השונים, על מנת שאלו יוכלו לתת מענה לצרכנים. הנגשת הידע במערכת תומכת: איסוף תכנים, בניית תבניות, עריכת תוכן, כתיבה תמציתית. איתור ידע גלוי וסמוי והפצתו לממשקים שונים בארגון, כגון צרכים להדרכה, צרכים מלקוחות לשיווק, טיפים מהשטח. הטמעת הידע והטמעת השימוש במערכת. שיפור המערכת התומכת בהתאם לחוויית המשתמש והידע שמשתנה. מדידה ובקרה איכותית וכמותית באמצעים כגון "לקוח סמוי", מבדקים ודו"חות שימוש. בגלל חשיבות עבודתה של המִנהלה כגוף האחראי על ניהול הידע, ניתן למצוא מנהלות בארגון במקום אסטרטגי מבחינת זרימת הידע, לרוב תחת "שיווק", "מטה ואסטרטגיה" או "הדרכה". המנהלה אחראית על הנגשת המידע באמצעות מערכת טכנולוגית העומדת לרשות הארגון. מערכת ניהול ידע לגופי השירות הִנה מערכת ייחודית שצריכה לאפשר מתן מענה בזמן אמת ללקוחות, מתן מענה לתכנים שמשתנים בצורה מהירה, שליפת מידע בצורה ידידותית ומהירה למתן מידע לצרכן כבר בפנייתו הראשונה. התכנים במערכת יאורגנו לרוב בתבניות קבועות כגון עצי החלטה, תסריטי שיחה, סימולטורים ועוד. לרוב במערכת יהיו כלים משלימים כגון ניהול משובים מהשטח, מבדקים, תדריכים, הודעות, סקרים, הצגת נתונים ודוחות שימוש. ניתן לרכוש מוצר מדף למנהלות וניתן לפתח בתוך הארגון. לכל אפשרות יש את היתרונות והחסרונות שלה. חשוב מבחינה טכנולוגית להתייחס למנוע חיפוש ולתוצאותיו. תוצאות חיפוש שלא ייתנו ללקוחות מענה מהיר ומדויק, עם הידע הנדרש ובזמן אמת, יפגעו בשימוש במערכת. ישנן שני סוגי מנהלות: מנהלה ריכוזית - צוות מומחי תוכן הפועל במקום אחד בארגון שזהו תחום עיסוקו הבלעדי, אשר כפוף למנהל הידע באופן ישיר. מנהלה מבוזרת - מומחי תוכן בארגון המשמשים כעורכי תוכן במנהלה בנוסף לעבודתם העיקרית, ומנוהלים באופן מטריציוני על ידי מנהל הידע. כיום רואים במנהלות ידע יותר שיתוף מבעבר ברכיבים של מדיה חברתית, כדי לעודד שיתוף של הידע הסמוי שנמצא בראשם של העובדים כגון פורום, גרסאות סטייל וויקי ועוד. ניהול תוכן מנהל ידע
אטרטו

אטרטו הייתה אוניית מעפילים שהפליגה מספר פעמים בשלהי שנות השלושים. הפלגותיה אורגנו על ידי תנועות "החלוץ", "הקיבוץ המאוחד" וה"המוסד לעליה ב'" (שהוקם באפריל 1939). הפלגות "אטרטו" יצאו מאיטליה ורומניה. רב-החובל שלה היה יווני ששמו דימיטריו (ג'והן) ורוניקוס פפדאקוס. אטרטו א' הפליגה מבארי באיטליה ב-30 בנובמבר 1938, עם כ-300 מעפילים. הורידה במצפה הים. אטרטו ב' הפליגה מאנקונה באיטליה ב-15 בינואר 1939, עם כ-300 מעפילים. הורידה בצפון תל אביב. אטרטו ג' הפליגה מנאפולי באיטליה ב-20 בפברואר 1939, עם כ-300 מעפילים. הורידה בצפון תל אביב. אטרטו ד' הפליגה מסושק ב-15 במרץ 1939, עם כ-300 מעפילים. הורידה בצפון תל אביב. אטרטו ה' הפליגה מסושק ב-23 באפריל 1939, עם כ-408 מעפילים. הורידה בהרצליה. אטרטו ו' הפליגה מברינדיזי באפריל 1939 עם כ-337 מעפילים, הורידה בהרצליה ב-30 באפריל 1939. אטרטו ז' הפליגה מנמל קונסטנצה ברומניה ב-20 במאי 1939, עם 403 מעפילים. בהגיעה אל מול חופה של נתניה היא נתפסה על ידי משחתת בריטית ואולצה לשוט לנמל חיפה, שם עצרו את רב החובל ואת המעפילים כחלק ממלחמתם של הבריטים בהעפלה. רב החובל הועמד למשפט לאחר שהיה במאסר כחמישה חודשים. חיוב בדין היה מאפשר לבריטים להחרים את האונייה. עורכי הדין יעקב סלומון ויעקב שמשון שפירא (אשר לימים היה היועץ המשפטי לממשלה הראשון ואחר כך שר המשפטים) הגנו בבית המשפט על רב-החובל והצליחו להוכיח שהאונייה נתפסה שלא כחוק מחוץ למים הטריטוריאליים. רב החובל שוחרר עם האונייה שלו וחזר ליוון. יהודה ואלך (עורך ראשי), אטלס כרטא לתולדות ה'הגנה', ירושלים: הוצאת כרטא, המרכז לתולדות כח המגן ה'הגנה' ע"ש ישראל גלילי, 1991, עמ' 49. "אטרטו", באתר דעת תמונה של "אטרטו", באתר יד ושם באדיבות בית התפוצות האניה "אטראטו" (אטרטו א') באתר "בנתיבי העפלה"(הקישור אינו פעיל), מחנה המעפילים עתלית יעקב סלומון, בדרכי שלי, פרק 7: "אוניית המעפילי אטרטו וקברניטה", הוצאת עידנים, ירושלים, 1980, עמ' 93 - 95 ערך זה הוא קצרמר בנושא ציונות ובנושא כלי שיט. אתם מוזמנים לתרום לוויקיפדיה ולהרחיב אותו.
FN SLP

FN SLP (ראשי תיבות של Self-Loading Police) הוא רובה שוטגאן בלגי תוצרת חברת FN Herstal. לרובה יש ארבע גרסאות שהם: SLP Standard SLP Mark I SLP Tactical SLP Mark I Tactical הרובה דווקא הצליח יותר בתחום האזרחי (כלומר במטווחים אזרחיים) ולא בתחום הצבאי, וגם זכה בתואר "שוטגאן השנה" בשנת 2009 במגזין אמריקאי לרובאים. Benelli M4 Benelli Nova FN F2000 אתר האינטרנט הרשמי של FN SLP מידע על הרובה באתר האמריקאי של החברה FN Herstal (באנגלית) מידע נוסף בנוגע לרובה (באנגלית) עוד מידע על הרובה (באנגלית) מידע על גרסת ה-Tactical של הרובה (באנגלית)
וישוואנתן אנאנד

הודו זהו שם פטרונומי הודי; שם המשפחה הוא וישוואנתן. וישוואנתן (וישי) אנאנד (בטמילית: விசுவநாதன் ஆனந்த்; באנגלית: Viswanathan Anand; נולד ב-11 בדצמבר 1969 במדראס (כיום צ'נאי) שבהודו) הוא שחמטאי הודי, בדרגת רב-אמן, אלוף העולם בשחמט מהיר ולשעבר אלוף העולם בשחמט בין השנים 2007–2013. אנאנד (זהו שמו הפרטי, וישוואנתן הוא השם הפטרונימי) הוא אחד מבין השחמטאים המעטים ששברו את מחסום 2,800 הנקודות במד הכושר של פיד"ה. הוא דורג בין שלושת המקומות הראשונים בעולם ברצף מאז שנת 1997 ועד תחילת שנת 2012. ב-29 בספטמבר 2007 זכה וישוואנתן באליפות העולם במקסיקו, ובכך היה לאלוף העולם הראשון מהודו ולאסיאתי הראשון שזכה בתואר שמוצאו אינו מברית המועצות. הוא הגן בהצלחה על תוארו ב-2008, כשניצח את ולדימיר קרמניק; ב-2010 כשניצח את וסלין טופאלוב וב-2012, כשניצח אנאנד את הישראלי בוריס גלפנד. ב-2013 כשל בניסיון להגן על תוארו, כשהפסיד למגנוס קרלסן. בעקבות ניצחון בתחרות המועמדים 2014 הוא העפיל לדו-קרב אליפות העולם בשחמט והתמודד מולו שנית בניסיון לזכות שוב בתואר, והפסיד. וישוואנתן הוא שיאן הזכיות בקורוס (ויק אן-זהה) עם חמש זכיות (1989, 1998, 2003, 2004, 2006). כמו כן, הוא זכה שלוש פעמים בלינארס (1998, 2007, 2008) ופעם אחת בדורטמונד (2004). בשנת 2003 היה אנאנד אלוף העולם בשחמט בזק, וב-2007 התמודד בדו-קרב אליפות העולם בשחמט 960. בשנת 2014 הוא ניצח בתחרות העל בבילבאו (קטגוריה 21). בשנת 2016 בתחרות המועמדים הוא זכה במקום השלישי. במרץ שנת 2018 הוא ניצח בתחרות השחמט לזכר טל שנערכה בשחמט מהיר. אנאנד מכונה "הנמר ממדרס". 1983 - אלוף הודו לנוער (גיל 14) 1984 - אמן בינלאומי 1985 - אלוף הודי לאומי 1987 - אלוף הנוער העולמי, רב אמן 2003 - אלוף העולם בשחמט מהיר 2007 - אלוף העולם בשחמט 2017 - אלוף העולם בשחמט מהיר. אנאנד השתתף בנבחרתה האולימפית של הודו ב-9 אולימפיאדות. אליפות העולם בשחמט בשנים: 2013, 2014 תחרות העל בבילבאו בשנים: 2011, 2012, 2015 תחרות העל בציריך בשנים: 2014, 2016 גביע סינקפילד בשנים: 2016 2017 תחרות העל בלונדון 2012 תחרות העל טאטא סטיל 2013, 2018, 2019, 2020 תחרות שחמט לזכר אלכין 2013 תחרות המועמדים 2014 תחרות העל בנורווגיה 2015 תחרות השחמט לזכר טל 2016 גביע העולם בשחמט 2017 מדיה וקבצים בנושא וישוואנתן אנאנד בוויקישיתוף וישוואנתן אנאנד, ברשת החברתית אקס (טוויטר) וישוואנתן אנאנד, באתר צ'סגיימס (באנגלית) וישוואנתן אנאנד, באתר פיד"ה (באנגלית) אלי שווידלר, הנמר ממדראס: אלוף העולם שמחכה לגלפנד, באתר הארץ, 23 בספטמבר 2011 וישוואנתן אנאנד, באתר אנציקלופדיה בריטניקה (באנגלית) מיכאל טל מול וישוואנתן אנאנד, 2.1989, The Only Game Ever Played between Mikhail Tal and Viswanathan Anand http://www.olimpbase.org/players/mw0k8ogi.html http://chess-results.com/tnr368908.aspx?lan=1&art=20&fed=IND&flag=30
פאונד פאפיס

פאונד פאפיס (באנגלית: Pound Puppies) היא סדרת הנפשה אמריקאית-קנדית שמבוססת על זיכיון הבובות "Pound Puppies" שבבעלות הסברו. הסדרה שודרה במקור בערוץ The Hub החל מ-10 באוקטובר 2010 עד 16 בנובמבר 2013. בישראל הסדרה שודרה בדיבוב עברי בערוץ הילדים. זוהי הסדרה השנייה שמבוססת על זיכיון הבובות, לאחר סדרה בעלת אותו שם משנת 1986. לאקי (Lucky)- כלב זכר, "ראש החבורה", ומפקד עליון של מתקן תת-קרקעי של כלבים. קוקי (Cookie)- כלבה נקבה, יד ימינו של לאקי, קצת קשה לה לדבר אבל מסתדרת. ניבלט (Niblet)- כלב רועים אנגלי, ענק ומסורבל, בעל לב גדול ונדיבות. שטרודל (Strudel)- כלבת תחש, נבונה מאוד עם מבטא גרמני שיוצרת המון המצאות. ספורט (Squirt)- כלב צ'יוואווה, הקטן שיותר בקבוצה ובעל "חוכמת רחוב" (שפת רחוב וכו'), בהמשך הסדרה גילה שנולד במכלאת הובוקן, ניו ג'רזי. ריבאונד (Rebound)- נראתה רק בעונה השנייה, אחותו הצעירה של ניבלט, צעירה וזריזה, היא נמצאת בבעלות אגפה מקליש. קאפקייק (Cupcake)- גורה, הבת המאומצת של קוקי, היא חברה במועדון סודי של כלבים בשם "פפי קלאב". פאטצ'ס (Patches)- נראה רק בעונה השנייה, מעריץ את חבורת הכלבים ומנהל את מועדון הכלבים "פפי קלאב". לאנרד מקליש (Lenard McLeish)- הוא מנהל קצר רוח של מכלאה 17 הוא שונא את העבודה שלו ורוצה עבודה אחרת, אין לו מושג על פעילות הכלבים. אולף הגלסוורף (Olaf Hugglesworth)- עובד במכלאה 17, הוא אחראי על הכלבים. אגפה מקליש (Agatha McLeish)- אימו של לאנרד, היא שנאה כלבים עד שפגשה את ריבאונד. אתר האינטרנט הרשמי של פאונד פאפיס (באנגלית) "פאונד פאפיס", במסד הנתונים הקולנועיים IMDb (באנגלית) "פאונד פאפיס", במסד הנתונים הקולנועיים KinoPoisk (ברוסית) פאונד פאפיס, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.